***Αθήνα, 20 Μαρτίου 2017***

**ΔΕΛΤΙΟ ΤΥΠΟΥ**

**Ο πρώην Πρόεδρος της Βουλής κ. Δημήτρης Σιούφας,** έκανε την ακόλουθη δήλωση για την εκδημήσαντα εις Κύριον, μακαριστό Σταγών και Μετεώρων Σεραφείμ:

«Ιεράρχης λαμπρός, πατριώτης φλογερός, εργάτης ακάματος, φιλάνθρωπος άοκνος, ποιμένας άγρυπνος, άνθρωπος σεμνός.
Ο μακαριστός Σταγών και Μετεώρων Σεραφείμ διακόνησε την εκκλησία, υπηρέτησε την Ελλάδα, στήριξε τη Θεσσαλία με πίστη, γνώση και σωφροσύνη.
Στη διάρκεια της μακράς και πολυκύμαντης αρχιερατικής του προσφοράς ανέδειξε με το έργο του και τη παρουσία του μεγάλες ανθρώπινες και χριστιανικές αρετές.
Όσοι τον γνωρίσαμε και ζήσαμε το έργο του, ευγνωμονούμε τη Θεία Πρόνοια διότι τον έταξε να ποιμάνει για πολλά χρόνια στη Θεσσαλία.
Εκοιμήθη στη γη των πατέρων του και κατέλειπε αιώνια μνήμη στους συμπατριώτες του».